O‘zbekiston janubiy yo‘nalishda yuk tashish hajmini ikki baravar oshirdi

O‘zbekiston so‘nggi ikki yil ichida janubiy yo‘nalishdagi tashqi savdo yuklari hajmini ikki baravar ko‘paytirdi. Bu haqda 26-noyabr, shanba kuni O‘zbekiston Bosh vaziri birinchi o‘rinbosari va Moliya vaziri Rustam Azimov Ashxobodda bo‘lib o‘tgan BMTning barqaror transport bo‘yicha Birinchi Global anjumanida aytib o‘tdi, deb yozadi UzDaily.

Rustam Azimov bunday o‘sishga Eron va Turkmaniston tomonidan to‘g‘ridan-to‘g‘ri imtiyozli tariflar taqdim etilgani tufayli erishilganini ta’kidladi.
“Ushbu kontekstda ushbu transport yo‘lagi doirasida yuklarni dengiz portlari orqali tashishga imtiyozli tariflar berilishi alohida ahamiyat kasb etadi, bu yo‘nalishning jozibadorligini sezilarli darajada oshiradi”, — deya ta’kidladi O‘zbekiston Bosh vaziri o‘rinbosari.